ΡΑΔΙΟΦΩΝΙΚΟ ΙΔΡΥΜΑ

ΚΥΠΡΟΥ

ΠΡΟΥΠΟΛΟΓΙΣΜΟΣ

ΤΟΥ ΕΤΟΥΣ 2022

1

Αριθμός 1 του 2022

ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΟΝ ΠΡΟΥΠΟΛΟΓΙΣΜΟ ΤΟΥ ΡΑΔΙΟΦΩΝΙΚΟΥ ΙΔΡΥΜΑΤΟΣ ΚΥΠΡΟΥ

 ΓΙΑ ΤΟ ΟΙΚΟΝΟΜΙΚΟ ΕΤΟΣ ΠΟΥ ΛΗΓΕΙ ΤΗΝ

ΤΡΙΑΚΟΣΤΗ ΠΡΩΤΗ ΔΕΚΕΜΒΡΙΟΥ ΤΟΥ ΕΤΟΥΣ ΔΥΟ ΧΙΛΙΑΔΕΣ ΕΙΚΟΣΙ ΔΥΟ

|  |  |
| --- | --- |
| Προοίμιο. 20(Ι) του 2014 123(Ι) του 2016 133(Ι) του 2016 159(Ι) του 2017  | ΕΠΕΙΔΗ σύμφωνα με τον περί της Δημοσιονομικής Ευθύνης και του Δημοσιονομικού Πλαισίου Νόμο, ο ετήσιος προϋπολογισμός κάθε οντότητας Γενικής Κυβέρνησης και όλοι οι συμπληρωματικοί προϋπολογισμοί του καταρτίζονται και κατατίθενται στη Βουλή των Αντιπροσώπων για ψήφιση με τον τρόπο και την ίδια διαδικασία που αναφέρονται σ΄ αυτόν.ΚΑΙ ΕΠΕΙΔΗ είναι αναγκαία η πρόβλεψη για τις δαπάνες του Ραδιοφωνικού Ιδρύματος Κύπρου για το έτος που λήγει την 31η Δεκεμβρίου 2022, για τις οποίες δεν έχει ήδη γίνει πρόβλεψη ή δεν θα γίνει τέτοια αργότερα από οποιοδήποτε Νόμο.Η Βουλή των Αντιπροσώπων ψηφίζει ως ακολούθως: |
|  |  |
| ΣυνοπτικόςΤίτλος. |  **1.** Ο παρών Νόμος θα αναφέρεται ως ο περί Προϋπολογισμού του Ραδιοφωνικού Ιδρύματος Κύπρου του 2022 Νόμος του 2022. |
|  |  |
| ΄Εγκριση πληρωμής απότο Ταμείο τουΡαδιοφωνικούΙδρύματος Κύπρου ποσού ύψους €37.217.500για τη χρήση του έτους που λήγει την 31η Δεκεμβρίου 2022. |  **2.** Επιπροσθέτως των ποσών που έχουν ήδη προϋπολογισθεί νόμιμα για τη χρήση του Ραδιοφωνικού Ιδρύματος Κύπρου ή τα οποία θα προϋπολογισθούν αργότερα νόμιμα για τη χρήση αυτή, εγκρίνεται όπως διατεθεί από το Ταμείο του Ραδιοφωνικού Ιδρύματος Κύπρου και χρησιμοποιηθεί για τη χρήση του έτους που λήγει την 31η Δεκεμβρίου 2022, ποσό το οποίο δεν υπερβαίνει τα τριάντα επτά εκατομμύρια διακόσιες δεκαεπτά χιλιάδες πεντακόσια ευρώ για την κάλυψη των δαπανών του Ραδιοφωνικού Ιδρύματος Κύπρου για την περίοδο αυτή: Νοείται ότι, ποσό ύψους επτά εκατομμυρίων ευρώ (€7.000.000) που έχει προϋπολογισθεί για το Ταμείο Σύνταξης θα εμβασθεί απευθείας από το αρμόδιο υπουργείο σε λογαριασμό του Ταμείου Συντάξεων του προσωπικού. Νοείται περαιτέρω ότι, σε περίπτωση που τα πραγματικά έσοδα υπερβαίνουν τα προβλεπόμενα έσοδα, το πλεόνασμα αυτό ως επίσης και οποιαδήποτε εξοικονόμηση ή ποσό το οποίο δεν χρησιμοποιήθηκε δύναται να χρησιμοποιηθεί για πρόσθετη πληρωμή από αυτή που έχει ήδη προϋπολογισθεί στο Κεφάλαιο 01 ΄Αρθρο 130 «Ταμείο Σύνταξης». |
|  |  |
| Ειδίκευση των ποσών που θα δαπανηθούν.Πρώτος Πίνακας. |  **3.** Το ποσό που χορηγείται από το άρθρο 2 χορηγείται ως ειδικευμένη πίστωση για τις υπηρεσίες και τους σκοπούς που αναφέρονται στο Δελτίο Δαπανών του Πρώτου Πίνακα. |
|  |  |
| Χρησιμοποίηση τουπερισσεύματος ορισμένων άρθρων για την κάλυψη του ελλείμματος άλλων άρθρων κάτω από το ίδιο Κεφάλαιο.Πρώτος Πίνακας. |  **4.** -(1) Τηρουμένων των διατάξεων της πρώτης επιφύλαξης και εφόσον το ολικό ποσό που δαπανάται για τις υπηρεσίες και τους σκοπούς που αναφέρονται και εξειδικεύονται αντίστοιχα κάτω από κάθε άρθρο στον Πρώτο Πίνακα δεν υπερβαίνει το ολικό ποσό που χορηγείται με τον παρόντα Νόμο σαν ειδικευμένη πίστωση για τις εν λόγω υπηρεσίες και σκοπούς αντίστοιχα, οποιοδήποτε περίσσευμα που προκύπτει είτε από την εξοικονόμηση δαπανών στο εν λόγω άρθρο, είτε γιατί το ποσό που ψηφίστηκε για το εν λόγω άρθρο υπερβαίνει εκείνο που απαιτήθηκε και δαπανήθηκε με βάση τον παρόντα Νόμο, σε σχέση με το εν λόγω άρθρο, δύναται με την έγκριση του διοικητικού συμβουλίου του Ραδιοφωνικού Ιδρύματος Κύπρου, να διατεθεί και δαπανηθεί για την κάλυψη του ελλείμματος οποιουδήποτε ποσού που δαπανήθηκε σε οποιοδήποτε άρθρο του ίδιου Κεφαλαίου του Πρώτου Πίνακα. Νοείται ότι, οποιαδήποτε εξοικονόμηση από παράλειψη εκτέλεσης οποιασδήποτε υπηρεσίας ή σκοπού δεν θεωρείται ως εξοικονόμηση για τους σκοπούς του παρόντος άρθρου. (2) Σε περίπτωση που δεν υπάρχουν εξοικονομήσεις όπως προνοείται στο εδάφιο (1), δύναται με την έγκριση του διοικητικού συμβουλίου του Ραδιοφωνικού Ιδρύματος Κύπρου, να μεταφερθούν πιστώσεις από το ΄Αρθρο 501 «Μη Προβλεπόμενες Δαπάνες» του Κεφαλαίου 05 του Πρώτου Πίνακα και να δαπανηθούν για την κάλυψη του ελλείμματος οποιουδήποτε ποσού που δαπανήθηκε σε οποιοδήποτε άλλο ΄Αρθρο των Κεφαλαίων του Πρώτου Πίνακα. |

2

|  |  |
| --- | --- |
|  |   (3) Μέσα σε ένα (1) μήνα από την έγκριση του διοικητικού συμβουλίου του Ραδιοφωνικού Ιδρύματος Κύπρου, σύμφωνα με τις διατάξεις των εδαφίων (1) και (2), κατατίθεται από τον Υπουργό Εσωτερικών στη Βουλή των Αντιπροσώπων έκθεση, η οποία δεικνύει τις περιπτώσεις στις οποίες δόθηκε τέτοια έγκριση και τις συνθήκες κάτω από τις οποίες χορηγήθηκε. (4) Κάθε υπέρβαση κονδυλίων κατά παράβαση της διαδικασίας που προβλέπεται στα εδάφια (1) και (2), θεωρείται ότι δεν έγινε νόμιμα και οι λειτουργοί που ασκούν έλεγχο πάνω στα κονδύλια από τα οποία έγινε η υπέρβαση καθίστανται προσωπικά υπεύθυνοι για κάθε υπέρβαση που διενεργήθηκε ή θα διενεργηθεί. |
|  |  |
| Δημιουργία και κατάργηση θέσεων.Δεύτερος Πίνακας.Πρώτο Μέρος.Δεύτερος Πίνακας.Δεύτερο Μέρος. |  **5.** -(1) Οι νέες θέσεις που δημιουργήθηκαν παρουσιάζονται στο Πρώτο Μέρος του Δεύτερου Πίνακα.  (2) Οι θέσεις που καταργήθηκαν παρουσιάζονται στο Δεύτερο Μέρος του Δεύτερου Πίνακα.  |
|  |  |
| Εναλλαξιμότητα. |  **6.** Σε περίπτωση διορισμού σε οποιαδήποτε νέα θέση που δημιουργείται με βάση τις διατάξεις του παρόντος άρθρου, κάθε διοριζόμενος είναι δυνατό να υπαχθεί στο θεσμό της εναλλαξιμότητας, εάν και εφόσον ο Νόμος ήθελε προβλέψει τούτο. |
|  |  |
| Απαγόρευσηπλήρωσηςκενών θέσεων. 21(I) του 2013 153(Ι) του 2013 169(Ι) του 2013 157(Ι) του 2014 202(Ι) του 2014 195(Ι) του 2015 60(Ι) του 2017. |  **7.** Ανεξάρτητα από τις διατάξεις οποιουδήποτε Νόμου και των Κανονισμών που εκδίδονται δυνάμει αυτού, κατά την περίοδο που λήγει την 31η Δεκεμβρίου 2022, απαγορεύεται η πλήρωση θέσεων πρώτου διορισμού, προαγωγής και πρώτου διορισμού και προαγωγής που περιλαμβάνονται στον παρόντα Νόμο οι οποίες θα κενωθούν ή οι οποίες είναι κενές κατά την ημερομηνία έναρξης της ισχύος του παρόντος Νόμου, ανεξάρτητα του εάν έχει αρχίσει η διαδικασία πλήρωσής τους, σύμφωνα με τις πρόνοιες των περί της Απαγόρευσης Πλήρωσης Κενών Θέσεων στο Δημόσια και Ευρύτερο Δημόσιο Τομέα (Ειδικές Διατάξεις) Νόμων του 2013 εώς 2017. Παρά τις διατάξεις του εν λόγω Νόμου, είναι δυνατή η έναρξη και /ή συνέχιση διαδικασίας πλήρωσης κενής ή κενούμενης θέσης πρώτου διορισμού ή θέσης πρώτου διορισμού και προαγωγής ή θέσης προαγωγής, μόνο στην περίπτωση που η αρμόδια για κάθε θέση αρχή, υποβάλει προηγουμένως αιτιολογημένο αίτημα για να της επιτραπεί η έναρξη και/ή η συνέχιση πλήρωσης κενής ή κενωθείσας θέσης, σύμφωνα με την προβλεπόμενη διαδικασία στον υπό αναφορά Νόμο. |
|  |  |
| Απαγόρευση προσλήψεων γιατην κάλυψηέκτακτων αναγκών. |  **8.**- (1)  Η απασχόληση εργοδοτουμένων αορίστου και ορισμένου χρόνου και εκτάκτων που απασχολούνται κατά το 2022 διατηρείται, κατ΄ ανώτατο όριο, στα επίπεδα του2021 και μειώνεται όπου είναι δυνατό. (2) Απαγορεύεται η πρόσληψη εργοδοτουμένων ορισμένου χρόνου, πέραν του ανώτατου ορίου που αναφέρεται πιο πάνω, για το 2022. (3) Απαγορεύεται η αντικατάσταση μονίμων υπαλλήλων και εργοδοτουμένων αορίστου χρόνου που αποχωρούν από την υπηρεσία για οποιοδήποτε λόγο, με νέες προσλήψεις εργοδοτουμένων ορισμένου χρόνου. (4) Ανεξαρτήτως των εδαφίων (1), (2) και (3) του παρόντος άρθρου, εξαιρούνται από την απαγόρευση προσλήψεων εργοδοτουμένων ορισμένου χρόνου, οι κατηγορίες που αφορούν παραγωγούς/παρουσιαστές ραδιοφωνικών και τηλεοπτικών προγραμμάτων, συνεργάτες, οι οποίοι εκτελούν εξειδικευμένα καθήκοντα (π.χ. παρουσιαστές νοηματικής, εκφωνήσεις αγγλικού δελτίου, σύνταξη αγγλικού και τουρκικού δελτίου ειδήσεων, μεταφραστές κ.λ.π.), συνεργάτες για την παραγωγή τηλεοπτικών ή/και ραδιοφωνικών σειρών/εκπομπών, καθώς και ηθοποιοί οι οποίοι λαμβάνουν μέρος σε τηλεοπτικές και ραδιοφωνικές σειρές/εκπομπές/παραγωγές, νοουμένου ότι υπάρχουν διαθέσιμες πιστώσεις κάτω από το Κεφάλαιο 3 «΄Εξοδα Προγραμμάτων» ΄Αρθρο 300.02 «Συνεργάτες Ορισμένου Χρόνου και κατ΄ αποκοπή» και ΄Αρθρο 300.03 «Ηθοποιοί».   (5)  Το επίπεδο απασχόλησης του ωρομίσθιου προσωπικού δεν αυξάνεται σε σχέση με το 2021 και όπου είναι δυνατό μειώνεται.   (6) Οι ασκούντες τον έλεγχο επί των κονδυλίων λειτουργοί τηρούν στοιχεία πάνω σε συνεχή βάση για τον αριθμό των απασχολουμένων.     (7)  Ανεξαρτήτως των διατάξεων των εδαφίων (5) και (6), το επίπεδο απασχόλησης ωρομίσθιου προσωπικού για ικανοποίηση εποχιακών ή έκτακτων αναγκών προκαθορισμένης χρονικής διάρκειας η οποία εν πάση περιπτώσει δεν πρέπει να ξεπερνά τους έξι (6) μήνες, δεν πρέπει να υπερβαίνει τα τρία τέταρτα του επιπέδου του προηγούμενου έτους. |

3

|  |  |
| --- | --- |
|  |  (8)  Απαγορεύεται η αντικατάσταση ωρομίσθιου προσωπικού που αποχωρεί από την υπηρεσία για οποιοδήποτε λόγο, με νέες προσλήψεις ωρομίσθιου προσωπικού.   Νοείται ότι, ο Υπουργός Εσωτερικών μετά από εξέταση σχετικού αιτήματος του Δ.Σ. του ΡΙΚ, δύναται να εισηγηθεί στον Υπουργό Οικονομικών, την εξαίρεση από την απαγόρευση πλήρωσης μόνιμης ωρομίσθιας θέσης.Ο Υπουργός Οικονομικών ενημερώνει γραπτώς τον Υπουργό Εσωτερικών για την απόφαση του σε σχέση με την εξαίρεση από την απαγόρευση πλήρωσης ή μη της συγκεκριμένης μόνιμης θέσης ωρομίσθιου προσωπικού.(9)  Οποιαδήποτε πρόσληψη και απασχόληση ωρομίσθιου προσωπικού κατά παράβαση των διατάξεων οποιουδήποτε Νόμου και/ή οποιασδήποτε διοικητικής πράξης, θεωρείται ότι δεν έγινε νόμιμα και οι λειτουργοί που ασκούν έλεγχο πάνω στα κονδύλια από τα οποία καταβάλλονται οι απολαβές για το τοιουτοτρόπως προσληφθέν και απασχοληθέν ωρομίσθιο προσωπικό καθίστανται προσωπικά υπεύθυνοι για κάθε δαπάνη που διενεργήθηκε ή θα διενεργηθεί. |
|  |  |
| Μείωση κλιμάκωνεισδοχής. Παράρτημα. |   **9.**-(1) Ανεξαρτήτως των διατάξεων οποιουδήποτε άλλου Νόμου ή Κανονισμού που ρυθμίζει τη μισθοδοσία των θέσεων στο Ραδιοφωνικό ΄Ιδρυμα Κύπρου, πρόσωπα που από την 1η Ιανουαρίου 2012 και στο εξής διορίζονται σε θέσεις Πρώτου Διορισμού ή Πρώτου Διορισμού και Προαγωγής στις κατώτερες θέσεις των υφιστάμενων δομών θέσεων που περιλαμβάνονται στον παρόντα Νόμο ή προσλαμβάνονται πάνω σε έκτακτη βάση ή με σύμβαση για εκτέλεση καθηκόντων που αντιστοιχούν στις κατώτερες θέσεις των υφιστάμενων δομών του Ραδιοφωνικού Ιδρύματος Κύπρου λαμβάνουν κατά τα δύο (2) πρώτα έτη της υπηρεσίας ή απασχόλησής τους, ετήσιο βασικό μισθό ανάλογα με τη μισθοδοτική κλίμακα της θέσης στην οποία διορίζονται ή προάγονται ή προσλαμβάνονται όπως δεικνύονται στο Παράρτημα Μισθοδοτικές Κλίμακες του Πρώτου Πίνακα Δελτίων Δαπανών. (2) Με τη συμπλήρωση είκοσι τεσσάρων (24) μηνών υπηρεσίας ή απασχόλησης στους υπό αναφορά βασικούς μισθούς των μειωμένων κλιμάκων εισδοχής, ο εργοδοτούμενος τοποθετείται στην αρχική βαθμίδα της μισθοδοτικής κλίμακας της θέσης, όπως αυτή αναφέρεται στο οικείο σχέδιο υπηρεσίας ή σε σημείωση στον παρόντα Νόμο: Νοείται ότι, προηγούμενη υπηρεσία ή απασχόληση σε μειωμένη κλίμακα εισδοχής, συμψηφίζεται με την υπηρεσία ή απασχόληση σε μειωμένη κλίμακα εισδοχής άλλης θέσης ή καθεστώτος απασχόλησης στον ίδιο εργοδότη, για σκοπούς συμπλήρωσης των είκοσι τεσσάρων (24) μηνών: Νοείται περαιτέρω ότι, για σκοπούς συμπλήρωσης των είκοσι τεσσάρων (24) μηνών, λαμβάνονται υπόψη οι ίδιες περίοδοι υπηρεσίας ή απασχόλησης που λαμβάνονται υπόψη για σκοπούς παραχώρησης της ετήσιας μισθοδοτικής προσαύξησης. (3) Ο όρος «θέσεις» περιλαμβάνει μόνιμες θέσεις στο ΡΙΚ, με τις υπό αναφορά κλίμακες εισδοχής. Ο όρος «πρόσωπα που προσλαμβάνονται πάνω σε έκτακτη βάση ή με σύμβαση» περιλαμβάνει εργοδοτούμενους σε έκτακτη βάση ή εργοδοτούμενους καθορισμένης διάρκειας ή εργοδοτούμενους αορίστου χρόνου και άλλους με παρόμοιο καθεστώς απασχόλησης που προσλαμβάνονται σύμφωνα με τον κατά περίπτωση Νόμο. Νοείται ότι η μείωση των κλιμάκων εισδοχής δεν τυγχάνει εφαρμογής στις περιπτώσεις: (α) υπαλλήλων που κατέχουν μόνιμη θέση, οι οποίοι, είτε διορίστηκαν πριν την 1.1.2012, είτε διορίστηκαν μετά την 1.1.2012 και χωρίς να μεσολαβήσει διακοπή υπηρέτησαν συνολικά για εικοσιτέσσερις μήνες σε μειωμένη κλίμακα εισδοχής, και διορίζονται ή προάγονται σε άλλη θέση ή αποσπώνται για οποιοδήποτε σκοπό, (β) έκτακτου υπαλλήλου ή με σύμβαση προσωπικού, ο οποίος, είτε είχε προσληφθεί πριν την 1.1.2012, είτε είχε προσληφθεί μετά την 1.1.2012 και απασχολήθηκε συνολικά για εικοσιτέσσερις μήνες σε μειωμένη κλίμακα εισδοχής, και διορίζεται σε θέση, χωρίς να έχει μεσολαβήσει διακοπή μεταξύ της ημερομηνίας διορισμού και της απασχόλησης σε έκτακτη βάση ή με σύμβαση, (γ) έκτακτου υπαλλήλου ή με σύμβαση προσωπικού του οποίου διαφοροποιούνται οι όροι απασχόλησης χωρίς να έχει μεσολαβήσει διακοπή στην απασχόληση στο ΡΙΚ και είτε είχε προσληφθεί πριν την 1.1.2012, είτε είχε προσληφθεί μετά την 1.1.2012 και έχει ήδη απασχοληθεί συνολικά για εικοσιτέσσερις μήνες σε μειωμένη κλίμακα εισδοχής, (δ) ωρομίσθιου προσωπικού που διορίζεται σε μόνιμη θέση, χωρίς να έχει μεσολαβήσει διακοπή της απασχόλησης, και    |

4

|  |  |
| --- | --- |
|  |  (ε) μόνιμου υπαλλήλου της κρατικής υπηρεσίας ή νομικού προσώπου δημοσίου δικαίου που διορίζεται σε μόνιμη θέση στο ΡΙΚ, χωρίς να έχει μεσολαβήσει διακοπή της απασχόλησης, και, είτε είχε διοριστεί πριν την 1.1.2012 στην κρατική υπηρεσία ή στο νομικό πρόσωπο δημοσίου δικαίου είτε είχε απασχοληθεί στην κρατική υπηρεσία ή στο νομικό πρόσωπο δημοσίου δικαίου συνολικά για εικοσιτέσσερις μήνες σε μειωμένη κλίμακα εισδοχής πριν διοριστεί στο ΡΙΚ. Νοείται ότι υπηρεσία σε μειωμένη κλίμακα εισδοχής στην κρατική υπηρεσία ή στο νομικό πρόσωπο δημοσίου δικαίου συμψηφίζεται με υπηρεσία σε μειωμένη κλίμακα εισδοχής στο ΡΙΚ για σκοπούς συμπλήρωσης των εικοσιτεσσάρων μηνών. (4) Ο Υπουργός Οικονομικών έχει εξουσία να αποφασίζει για την άρση ανωμαλιών και την επίλυση προβλημάτων που δυνατόν να προκύψουν από την εφαρμογή των διατάξεων του παρόντος άρθρου. |
|  |  |
| Αυτόματη Τιμαριθμική Αναπροσαρμογή. | **10.** Οι μισθοί των αξιωματούχων και εργοδοτουμένων και οι συντάξεις των συνταξιούχων του ΡΙΚ αναπροσαρμόζονται την 1η Ιανουαρίου κάθε έτους με βάση το δείκτη της Αυτόματης Τιμαριθμικής Αναπροσαρμογής με την καταβολή του πενήντα τοις εκατό (50%) του ποσοστού της αύξησης του υποκείμενου δείκτη της Αυτόματης Τιμαριθμικής Αναπροσαρμογής κατά του έτους αναφοράς: Νοείται ότι, η πιο πάνω αναπροσαρμογή αναστέλλεται σε περίπτωση που κατά το δεύτερο και τρίτο τρίμηνο του έτους που προηγείται του έτους αναφοράς, ο ρυθμός οικονομικής ανάπτυξης σε πραγματικούς όρους διορθωμένος ως προς τις εποχικές διακυμάνσεις είναι αρνητικός. |
|  |  |
| Αποζημίωση γιαυπερωριακήεργασία. |  **11.** Ανεξαρτήτως των διατάξεων οποιουδήποτε άλλου Νόμου, Κανονισμών, διοικητικών ρυθμίσεων ή πρακτικών που ρυθμίζουν θέματα υπερωριακής αποζημίωσης, στις περιπτώσεις που συγκεκριμένη ανάγκη για υπερωριακή εργασία μπορεί, λόγω της φύσης και του επιπέδου των καθηκόντων, να διεκπεραιωθεί από υπαλλήλους θέσεων με χαμηλότερες μισθοδοτικές κλίμακες και νοουμένου ότι η ανάγκη αυτή δεν μπορεί να καλυφθεί μόνο από τους υπαλλήλους της χαμηλότερης μισθοδοτικής κλίμακας που επιθυμούν να εργαστούν υπερωριακά, πιο ψηλά στην ιεραρχία υπάλληλοι που επιθυμούν να εργαστούν υπερωριακά για το σκοπό αυτό αποζημιώνονται, ανεξαρτήτως της κλίμακας της θέσης τους, με βάση τη μισθοδοτική κλίμακα, ή σε περίπτωση συνδυασμένων κλιμάκων την ψηλότερη κλίμακα των συνδυασμένων κλιμάκων, της κατώτερης θέσης: Νοείται ότι, ο καθορισμός της φύσης και του επιπέδου των καθηκόντων που εκτελούνται για σκοπούς υπολογισμού της υπερωριακής αποζημίωσης των ψηλότερα στην ιεραρχία υπαλλήλων γίνεται από το γενικό διευθυντή κατόπιν σύστασης του οικείου προϊσταμένου. |
|  |  |
| Επιδόματα,Αποζημιώσεις,οικονομικάωφελήματα. |  **12.**  Ανεξαρτήτως των διατάξεων οποιουδήποτε άλλου Νόμου, Κανονισμών, διοικητικών ρυθμίσεων, πρακτικών ή συμφωνιών που ρυθμίζουν θέματα καταβολής επιδομάτων και άλλων οικονομικών ωφελημάτων για όλους ανεξαιρέτως τους εργαζομένους στο Ραδιοφωνικό Ίδρυμα Κύπρου, το επίδομα βάρδιας για απογευματινή εργασία σε υπαλλήλους ή συνεργάτες ή ωρομίσθιο προσωπικό που απασχολείται με το σύστημα βάρδιας, το επίδομα γεύματος σε υπαλλήλους ή συνεργάτες που επιστρέφουν στην έδρα εργασίας τους μετά τη λήξη του κανονικού ωραρίου εργασίας, το επίδομα διατροφής σε ωρομίσθιο προσωπικό που είτε ακολουθεί συνεχόμενο ωράριο, είτε ακολουθεί ωράριο με διακοπή για γεύμα και το επίδομα περιοδείας και η αποζημίωση οδηγών και άλλων ωρομισθίων που εκτελούν καθήκοντα οδηγού εκτός των κανονικών ωρών απασχόλησης καταργούνται. |
|  |  |
| Τρόποςυπολογισμού ωφελημάτων καιαποζημιώσεων. |  **13.**-(1) Ο τρόπος υπολογισμού της αποζημίωσης που καταβάλλεται σε υπαλλήλους ή συνεργάτες που απασχολούνται με το σύστημα βάρδιας για εργασία κατά τις Κυριακές, όταν η Κυριακή αποτελεί μέρος της εργασίας για συμπλήρωση του καθορισμένου εβδομαδιαίου ωραρίου εργασίας τους, καθορίζεται στο 1:0,85 για κάθε ώρα απασχόλησης. (2) Ο τρόπος υπολογισμού της αποζημίωσης που καταβάλλεται σε υπαλλήλους ή συνεργάτες που απασχολούνται με το σύστημα βάρδιας για εργασία κατά την Κυριακή του Πάσχα και τις αργίες της 6ης Ιανουαρίου, της 1ης Απριλίου, της 15ης Αυγούστου, της 28ης Οκτωβρίου, της 25ης και της 26ης Δεκεμβρίου, στην περίπτωση που οι ημέρες αυτές συμπίπτουν με Κυριακή, όταν η εργασία αποτελεί μέρος του ωραρίου του υπαλλήλου ή συνεργάτη/τιδας, καθορίζεται στο 1:1,7. (3) Ο τρόπος υπολογισμού της πρόσθετης αποζημίωσης που καταβάλλεται σε υπαλλήλους ή συνεργάτες που απασχολούνται με το σύστημα βάρδιας για εργασία κατά τις δημόσιες αργίες, για τις εργάσιμες ώρες πέραν του καθορισμένου ωραρίου του προγράμματος εργασίας, καθορίζεται στο 1:1,7. (4) Κάθε μια ώρα υπερωριακής εργασίας υπαλλήλων ή συνεργατών λογίζεται κατά τις καθημερινές και τα Σάββατα μέχρι τις 1.00 μ.μ. ως 1,2 ώρες, και κατά τα Σάββατα μετά τις 1.00 μ.μ., τις Κυριακές και τις αργίες ως 1,5 ώρες, με εξαίρεση των υπαλλήλων ή συνεργατών που απασχολούνται με το σύστημα βάρδιας ή με ειδικό ωράριο, όπου κάθε μια ώρα υπερωριακής εργασίας κατά τα Σάββατα μέχρι και τα μεσάνυκτα λογίζεται ως 1,2 ώρες στην περίπτωση του ωρομίσθιου προσωπικού ειδικότερα, κάθε μια ώρα υπερωριακής εργασίας λογίζεται κατά τις εργάσιμες μέρες ως 1,2 ώρες, και κατά τα Σάββατα, τις Κυριακές, και τις αργίες ως 1,5 ώρες, με εξαίρεση του ωρομίσθιου προσωπικού που απασχολείται με το σύστημα βάρδιας για το οποίο κάθε μία ώρα υπερωριακής εργασίας κατά τις αργίες λογίζεται ως 1,7 ώρες:  |

5

|  |  |
| --- | --- |
|  | Νοείται ότι σε καμιά περίπτωση η υπερωριακή αποζημίωση υπαλλήλου ή συνεργάτη ή ωρομίσθιου προσωπικού υπερβαίνει τη μηνιαία μισθοδοσία του. (5) Το ύψος του επιδόματος βάρδιας για νυκτερινή εργασία των υπαλλήλων ή συνεργατών που απασχολούνται με το σύστημα βάρδιας καθορίζεται στο 22,8% των δεδουλευμένων ωρών και σε ό,τι αφορά στο ωρομίσθιο προσωπικό που απασχολείται με το σύστημα βάρδιας, το επίδομα Σαββατοκύριακου και νύκτας καθορίζεται στο 17% επί του μηνιαίου μισθού, ενώ το επίδομα Σαββατοκύριακου στο 12,75%. |
|  |  |
| ΠρώτοςΠίνακας. |  (6) Η αποζημίωση για υπερωριακή απασχόληση κατά τις εργάσιμες μέρες πλην του Σαββάτου, μεταξύ των ωρών 7.00 π.μ. και 5.00 μ.μ., γίνεται αποκλειστικά με την παροχή ελεύθερου χρόνου, με εξαίρεση τέτοια αποζημίωση του προσωπικού που απασχολείται με το σύστημα βάρδιας, η οποία παραχωρείται σε ελεύθερο χρόνο ή σε χρήμα σε συνδυασμό των δύο, και με προτεραιότητα στον ελεύθερο χρόνο, όπως εγκρίνεται από το Γενικό Διευθυντή του Ραδιοφωνικού Ιδρύματος Κύπρου. (7) H κατ΄ αποκοπή υπερωριακή αμοιβή του προσωπικού μειώνεται κατά 20%. (8) Tα οδοιπορικά, το επίδομα τηλεφώνου, το επίδομα απουσίας εκτός έδρας, το επίδομα συντήρησης εξωτερικού, το επίδομα επιφυλακής, το επίδομα ταμείου, το επίδομα οδήγησης και το επίδομα Υπεύθυνου Σύνταξης Ειδήσεων όπως αυτά καθορίζονται στη σημείωση του Πρώτου Πίνακα, μειώνονται κατά δεκαπέντε τοις εκατόν (15%). της μείωσης εξαιρείται το επίδομα παραστάσεως στο Γενικό Διευθυντή και τα επιδόματα φιλοξενίας και οδοιπορικών στους διευθυντές τμημάτων/υπηρεσιών. Νοείται ότι, ο τρόπος υπολογισμού των πιο πάνω επιδομάτων παραμένει ο ίδιος, όπως καθορίζεται από τους σχετικούς για κάθε περίπτωση Κανονισμούς ή/και εγκυκλίους ή/και αποφάσεις του γενικού διευθυντή ή/και τις σχετικές εγκρίσεις και αφού υπολογισθούν, ακολούθως μειώνονται κατά δεκαπέντε τοις εκατόν (15%): Νοείται περαιτέρω ότι, ο Υπουργός Οικονομικών έχει εξουσία να αποφασίζει για την άρση ανωμαλιών και την επίλυση προβλημάτων που δυνατό να προκύψουν από την εφαρμογή της παρούσας ρύθμισης. |
|  |  |
| Φορολόγησηεπιδομάτων. |  **14.** Ανεξάρτητα από τις διατάξεις οποιουδήποτε άλλου Νόμου ή Κανονισμού, τα επιδόματα παραστάσεως και φιλοξενίας υπόκεινται σε φόρο εισοδήματος. |
|  |  |
| Αμοιβή συνεργατών. |  **15.** Ανεξαρτήτως των διατάξεων οποιουδήποτε Νόμου και των δυνάμει αυτού εκδιδόμενων Κανονισμών και ανεξαρτήτως οποιωνδήποτε διευθετήσεων που προηγήθηκαν της έναρξης ισχύος του παρόντος Νόμου, το διοικητικό συμβούλιο του Ραδιοφωνικού Ιδρύματος Κύπρου σε συνεργασία με τον Γενικό Διευθυντή, οφείλει να διασφαλίζει ότι η εκάστοτε καταβαλλόμενη αμοιβή για συνεργάτες αορίστου ή ορισμένου χρόνου αναλογεί στον πραγματικό χρόνο προσφερόμενης εργασίας των συνεργατών. |
|  |  |
| Αναπροσαρμογήτου ύψους τωναπολαβών. |  **16.**-(1) Ανεξάρτητα από τις διατάξεις οποιουδήποτε άλλου Νόμου ή Κανονισμού που ρυθμίζει θέματα μισθοδοσίας, ο μισθός ή αντιμισθία ή αποζημίωση ή χορηγία των αξιωματούχων και των υπαλλήλων οποιασδήποτε βαθμίδας στο ΡΙΚ, οι οποίοι συμπληρώνουν την ηλικία των εξήντα τριών (63) ετών και οι οποίοι είναι δικαιούχοι αναλογικής σύνταξης από το Ταμείο Κοινωνικών Ασφαλίσεων, μειώνεται κατά το ύψος της αναλογικής σύνταξης που αντιστοιχεί σε υπηρεσία μέχρι τετρακόσιους (400) μήνες στο ΡΙΚ, ανάλογα με την υπηρεσία έκαστου αξιωματούχου ή υπαλλήλου. (2) Ο Υπουργός Οικονομικών έχει εξουσία να αποφασίζει για την άρση ανωμαλιών και την επίλυση προβλημάτων που δυνατό να προκύψουν από την εφαρμογή των διατάξεων του παρόντος άρθρου. |
|  |  |
| Απαγόρευσηαπασχόλησηςσυνταξιούχωνπροσώπων. 97(Ι) του 1997 3(Ι) του 1998 77(Ι) του 1999 141(Ι) του 2001 69(Ι) του 2005 37(Ι) του 2010 34(Ι) του 2010 31(Ι) του 2012 131(Ι) του 2012. 73(Ι) του 2016. |  **17.** Απαγορεύεται η διενέργεια οποιασδήποτε δαπάνης κάτω από οποιοδήποτε άρθρο και Κεφάλαιο του παρόντος Νόμου για την απασχόληση με οποιοδήποτε τρόπο συνταξιούχου προσώπου, σύμφωνα με τις διατάξεις των περί Συντάξεων Νόμου:  Νοείται ότι, οι διατάξεις του παρόντος εδαφίου δεν εφαρμόζονται αναφορικά με την απασχόληση συνταξιούχων προσώπων- (α) σε πολιτειακό αξίωμα,  |

6

|  |  |
| --- | --- |
|  |  (β) τα οποία δεν συμπλήρωσαν το εξηκοστό πέμπτο (65ο) έτος της ηλικίας τους κατά το χρόνο έναρξης της απασχόλησης τους, (γ) τα οποία απασχολούνται δυνάμει οποιουδήποτε ειδικού νόμου, (δ) σε περίπτωση που δεν δημιουργείται υπαλληλική σχέση, (ε) των οποίων οι υπηρεσίες εξασφαλίζονται με σύμβαση υπηρεσιών δυνάμει των διατάξεων του περί της Ρύθμισης των Διαδικασιών Σύναψης Δημοσίων Συμβάσεων και για Συναφή Θέματα Νόμου. |
|  |  |
| Χρήσημηχανοκίνητωνοχημάτων. 3(Ι) του 2014 85(Ι) του 2014 145(Ι) του 2014.ΕπίσημηΕφημερίδα,ΠαράρτημαΤρίτο (Ι),7.11.2014. |  **18.** Τα μηχανοκίνητα οχήματα χρησιμοποιούνται σύμφωνα με τις πρόνοιες των περί της Παροχής Ορισμένων Ωφελημάτων σε Καθορισμένους Δικαιούχους του Κρατικού και του Ευρύτερου Δημόσιου Τομέα (΄Οροι και Διαδικασία) Νόμων του 2014 (3(Ι)) του 2014, 85(Ι) του 2014, 145(Ι) του 2014), και των περί Υπηρεσιακών Οχημάτων του Κρατικού Τομέα και του Ευρύτερου Δημόσιου Τομέα Κανονισμών του 2014 (Κ.Δ.Π. 504/2014)) και όπως αυτοί τροποποιούνται. |
|  |  |
| Προκαταβολή για αγοράιδιωτικού μηχανοκίνητουοχήματος. |  **19.** Προκαταβολή για την αγορά μηχανοκίνητου οχήματος παραχωρείται με βάση καθορισμένα κριτήρια και προϋποθέσεις σε κατηγορίες μόνιμου και ωρομίσθιου προσωπικού που εγκρίνονται κατ΄ αξίαν από το Υπουργείο Οικονομικών. |
|  |  |
| Λειτουργοί πουασκούν έλεγχοπάνω στα κονδύλια. ΤρίτοςΠίνακας. |  **20.** Οι λειτουργοί που αναφέρονται στο Μέρος Α του Τρίτου Πίνακα, ορίζονται ως οι λειτουργοί που ασκούν έλεγχο πάνω στα Κονδύλια. |
|  |  |
| Λειτουργοίυπεύθυνοι για τηνείσπραξη τωνεσόδων.ΤρίτοςΠίνακας. |  **21.** Οι λειτουργοί που αναφέρονται στο Μέρος Β του Τρίτου Πίνακα, ορίζονται ως λειτουργοί υπεύθυνοι για την είσπραξη των εσόδων. |

9.

ΠΡΩΤΟΣ ΠΙΝΑΚΑΣ

ΔΕΛΤΙΑ ΔΑΠΑΝΩΝ 2022

ΛΕΠΤΟΜΕΡΕΙΕΣ ΔΑΠΑΝΩΝ

Σημειώσεις

ΓΕΝΙΚΑ

1. Οι αριθμοί –

 101-199

 αποτελούν υποδιαίρεση των άρθρων 100 για τις υποκατηγορίες των δαπανών –

 “Αποδοχές Προσωπικού”

Σύμφωνα με το ΄Αρθρο 4 του παρόντος Νόμου, υπέρβαση γίνεται μόνο σε περίπτωση υπέρβασης του συνόλου των πιστώσεων που εγκρίθηκαν κάτω από το κάθε ένα από αυτά τα άρθρα, ανεξάρτητα από οποιεσδήποτε υπερβάσεις κάτω από τις υποδιαιρέσεις και υποκατηγορίες των άρθρων αυτών.

2. Όταν κάποιο άρθρο του Προϋπολογισμού αυτού σημειώνεται με σταυρό (+) αυτό υποδηλώνει ότι δεν μπορεί να γίνει δαπάνη μέχρις ότου παρασχεθούν πλήρεις λεπτομέρειες του σχεδίου και ληφθεί η εξουσιοδότηση του Υπουργού Εσωτερικών υπό την μορφή «Εξουσιοδότησης για Διενέργεια Δαπανών» (Ε.Δ.Δ.).

ΑΠΟΔΟΧΕΣ ΠΡΟΣΩΠΙΚΟΥ

3. Οι Αποδοχές Προσωπικού κατά θέση και Τμήμα φαίνονται στο ΚΕΦΑΛΑΙΟ 01 των Δελτίων Δαπανών του Πίνακα αυτού.

4. Οι μόνιμες θέσεις στο ΡΙΚ είναι συντάξιμες σύμφωνα με τους περί Ραδιοφωνικού Ιδρύματος Κύπρου (Σχέδιο Συντάξεων και άλλων Ωφελημάτων σε υπαλλήλους του Ραδιοφωνικού Ιδρύματος Κύπρου και Εξαρτωμένους Αυτών) Κανονισμοί του 2016. Σημειώνεται ότι με βάση τον περί Συνταξιοδοτικών Ωφελημάτων των Κρατικών Υπαλλήλων και Υπαλλήλων του Ευρύτερου Δημόσιου Τομέα περιλαμβανομένων και των Αρχών Τοπικής Αυτοδιοίκησης (Διατάξεις Γενικής Εφαρμογής) Νόμος 113(Ι)/2011 οι νεοεισερχόμενοι υπάλληλοι δεν εντάσσονται στο Σχέδιο Συντάξεων και άλλων Ωφελημάτων σε υπαλλήλους του Ραδιοφωνικού Ιδρύματος Κύπρου και Εξαρτωμένους Αυτών.

5. Ο διπλός σταυρός (≠) υποδηλώνει ότι η θέση θα καταργηθεί αν αυτή είναι κενή κατά την ημέρα ψήφισης του Προϋπολογισμού ή αν αυτή κενωθεί αργότερα κάτω από οποιεσδήποτε άλλες περιστάσεις.

6. Ο αριθμός των θέσεων, που φαίνεται στις δύο στήλες που φέρουν τον τίτλο «Θέσεις» υποδηλώνει το προσωπικό που εγκρίθηκε.

7. Όταν κάποια θέση έχει καταργηθεί θα εμφανίζεται ως διακοπείσα υπηρεσία και θα προτάσσεται μια αγκύλη ([).

8. Με την εφαρμογή του νέου οργανογράμματος ο κάθε επηρεαζόμενος, ανεξαρτήτως του καθεστώτος εργοδότησης του, θα ερωτηθεί ατομικά και θα ζητηθεί η γραπτή του συγκατάθεση, κατά πόσον αποδέχεται τις νέες ρυθμίσεις που τον αφορούν στο νέο οργανόγραμμα. Ο υπάλληλος που θα αποδεχθεί τη θέση συνεπάγεται ότι θα του παραχωρηθεί ψηλότερη μισθολογική κλίμακα, όπως προνοείται στη σχετική πρόνοια του οργανογράμματος. Ο υπάλληλος που δεν θα αποδεχθεί τη θέση όπως προνοείται στο οργανόγραμμα, θα παραμείνει στην ίδια θέση με την ίδια μισθολογική κλίμακα. Η θέση θα διπλοσταυρώνεται και καταργείται με την αφυπηρέτηση του ή την ανέλιξη του στο Οργανόγραμμα.

9. Στους Βασικούς Μισθούς έχουν ενσωματωθεί οι αυξήσεις που εγκρίθηκαν από το 2004 μέχρι και το 2017 (6,656%) ως επίσης και οι τιμαριθμικές αυξήσεις (27,99%) που ίσχυαν μέχρι την 31/12/2017 σύμφωνα με τις πρόνοιες του Περί Αναδιαρθρώσεως του Κρατικού Μισθολογίου (Ενσωμάτωση Γενικών Αυξήσεων και του Τιμαριθμικού Επιδόματος και Ρύθμιση Άλλων Συναφών Θεμάτων) Νόμο του 2018 (Ν.56(Ι)/2018).

10. Ανεξάρτητα από την ύπαρξη πιστώσεων στα διάφορα κονδύλια του Προϋπολογισμού αυτού και τηρουμένων των διατάξεων οποιουδήποτε Νόμου και/ή οποιασδήποτε διοικητικής πράξης, για την απασχόληση Λειτουργών του ΡΙΚ πέρα από τις συνήθεις ώρες εργασίας τους απαιτείται η εκ των προτέρων έγκριση του Γενικού Διευθυντή του ΡΙΚ.

10.

11. Όταν κάποιο δικαίωμα ή επίδομα, το οποίον ίσχυε σύμφωνα με την υφιστάμενη νομοθεσία ή κανονισμούς κατά την ημέρα έναρξης του οικονομικού έτους στο οποίο αναφέρονται τα Δελτία Δαπανών, καταστεί πληρωτέον προς κάποιο Λειτουργό του οποίου ο βασικός μισθός προβλέπεται ήδη από το ΄Αρθρο 100, «Αποδοχές Προσωπικού» του Κεφαλαίου Δαπανών, το δικαίωμα αυτό ή επίδομα μπορεί να πληρωθεί σε χρέωση του ΄Αρθρου τούτου και να καλυφθεί από την ολική πρόνοια του κατόπιν εξουσιοδότησης του Διοικητικού Συμβουλίου του ΡΙΚ, οποιαδήποτε δε αναθεώρηση του ύψους των προαναφερθέντων δικαιωμάτων ή επιδομάτων, με εξαίρεση την αναπροσαρμογή τους ως αποτέλεσμα της διακύμανσης του τιμαριθμικού δείκτη ή λόγω γενικών αυξήσεων μισθών, ή οποιαδήποτε χορήγηση νέων δικαιωμάτων ή επιδομάτων, πρέπει να υποβάλλεται από τον Υπουργόν Εσωτερικών στη Βουλή των Αντιπροσώπων για έγκριση μαζί με την συνεπαγόμενη δαπάνη.

ΑΛΛΕΣ ΔΑΠΑΝΕΣ

12. Όταν κάποιο άρθρο έχει καταργηθεί θα εμφανίζεται σαν διακοπείσα υπηρεσία και θα προτάσσεται μια αγκύλη ([).

ΕΠΙΔΟΜΑΤΑ

13.     Παρέχονται τα ακόλουθα Επιδόματα ως ακολούθως:

1. Επίδομα παραστάσεως ύψους €6.151 στο Γενικό Διευθυντή ετησίως, και επίδομα φιλοξενίας ύψους €2.040 στους Διευθυντές Τμημάτων/Υπηρεσιών ετησίως.
2. Επίδομα οδοιπορικών σε Διευθυντές Τμημάτων/Υπηρεσιών ύψους €782 ετησίως.
3. Επίδομα τηλεφώνου σε υπαλλήλους αναλόγως υπηρεσιακών αναγκών.
4. Επίδομα Ταμείου ύψους €226 ετησίως.
5. Επίδομα οδήγησης, το οποίο καταβάλλεται μόνο σε προσωπικό που οδηγεί μεγάλα φορτηγά και οχήματα Συνεργείου Εξωτερικών Μεταδόσεων (OB VAN).
6. Επίδομα Υπεύθυνου Σύνταξης Ειδήσεων σε Βοηθούς Συντάκτες που εκτελούν καθήκοντα Υπεύθυνου Σύνταξης ύψους €2,00 την ώρα

ΤΑΜΕΙΟ ΣΥΝΤΑΞΗΣ

14. Ποσόν ύψους επτά εκατομμυρίων ευρώ που έχει προϋπολογισθεί για το Ταμείο Σύνταξης θα γίνει με απευθείας έμβασμα από το αρμόδιο Υπουργείο σε λογαριασμό του Ταμείου Συντάξεων του προσωπικού.

 Επιπρόσθετα, όταν και εφόσον τα πραγματικά έσοδα υπερβαίνουν τα προβλεπόμενα το πλεόνασμα αυτό ως επίσης και οποιαδήποτε εξοικονόμηση ή ποσό που δεν χρησιμοποιήθηκε δύναται να χρησιμοποιηθεί για πρόσθετη πληρωμή από αυτή που έχει ήδη προϋπολογισθεί στο Κεφάλαιο 01 Άρθρο 130 «Ταμείο Σύνταξης».

31.

ΤΡΙΤΟΣ ΠΙΝΑΚΑΣ

ΚΑΤΑΛΟΓΟΣ ΛΕΙΤΟΥΡΓΩΝ ΥΠΕΥΘΥΝΩΝ ΓΙΑ

ΑΣΚΗΣΗ ΕΛΕΓΧΟΥ ΕΠΙ ΤΩΝ ΚΟΝΔΥΛΙΩΝ

ΚΕΦΑΛΑΙΟ ΑΡΘΡΟ ΥΠΕΥΘΥΝΟΣ ΛΕΙΤΟΥΡΓΟΣ ΕΛΕΓΧΟΥ\*

 01 – 20 Όλα Γενικός Διευθυντής

\* Περιλαμβάνει κάθε άλλο Λειτουργό στον οποίο εκχωρείται εξουσία από τον Υπεύθυνο Λειτουργό Ελέγχου.

ΚΑΤΑΛΟΓΟΣ ΛΕΙΤΟΥΡΓΩΝ ΥΠΕΥΘΥΝΩΝ ΓΙΑ

ΤΗΝ ΕΙΣΠΡΑΞΗ ΕΣΟΔΩΝ

ΚΕΦΑΛΑΙΟ ΑΡΘΡΟ ΥΠΕΥΘΥΝΟΣ ΛΕΙΤΟΥΡΓΟΣ\*

1000 - 1050 Όλα Γενικός Διευθυντής

\* Περιλαμβάνει κάθε άλλο Λειτουργό στον οποίο εκχωρείται εξουσία από τον Υπεύθυνο Λειτουργό.